**GRAĐEVINSKA TEHNIČKA ŠKOLA**

Podhumskih žrtava 4, Rijeka

Broj RKP: 17345

Matični broj: 0147559

OIB: 09922829861

Razina: 31

Šifra djelatnosti: 8532

Šifra županije: 373

Šifra MZO:08-071-524

Šifra PGŽ:229

IBAN: HR 5524020061100106593

Sastavila: Aleksandra Rubinić, računovodstvo

Telefon: 051/372-030

**BILJEŠKE
UZ FINANCIJSKI IZVJEŠTAJ
 ZA RAZDOBLJE
OD 01.01.2024. - 31.12.2024. GODINE**

Građevinska tehnička škola u Rijeci posluje u skladu sa Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17, 68/18, 98/19, 64/20, 151/22, 156/23) te Statutom Škole. Vodi proračunsko računovodstvo temeljem Pravilnika o proračunskom računovodstvu i Računskom planu (NN 158/2023, 154/2024), a financijski izvještaj sastavlja i predaje u skladu s odredbama Pravilnika o financijskom izvještavanju u proračunskom računovodstvu (NN 37/22), te u skladu s Okružnicom o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2024. godine Ministarstva financija.

Financijski izvještaj sastoji se od Bilance, Izvještaja o prihodima i rashodima, primicima i izdacima, Izvještaja o rashodima prema funkcijskoj klasifikaciji, Izvještaja o promjenama u vrijednosti i obujmu imovine te Izvještaja o obvezama. Uz navedene izvještaje sastavljene su ove Bilješke.

Ukupan broj učenika u Školi je 374, ukupan broj odjela 16, ukupan broj djelatnika 49, od čega 39 nastavnika, 2 stručna suradnika, 3 administrativno-tehnička osoblja i 5 pomoćnih osoblja. Škola obrazuje učenike u 4 četverogodišnja obrazovna programa-zanimanja:

a) arhitektonski tehničar,

b) građevinski tehničar,

c) tehničar za geodeziju i geoinformatiku

d) dizajner unutrašnje arhitekture

**BILJEŠKE UZ OBRAZAC PR-RAS**

Ukupni prihodi u izvještajnom razdoblju........................................................ 1.517.293,75 eura

Ukupni rashodi u izvještajnom razdoblju.......................................................­­­­­.. 1.560.332,15 eura

Manjak prihoda i primitaka................................................................................... 49.740,70 eura

Preneseni višak prihoda i primitaka...................................................................... 58.317,84 eura

Višak od usklađenja bilančnih pozicija......................................................................159,28 eura

**Prihodi raspoloživi u sljedećem razdoblju......................................................... 8.736,42 eura**

Prihodi raspoloživi u sljedećem razdoblju uvećani su za iznos od 159,28 eura, od čega se 159,30 odnosi na povećanje prihoda poslovanja nastalog zbog odobrenja računa, tj. povrata iznosa za putno osiguranje učenika vraćenog u 2024. godini, a ispostavljenog u 2023. godini, te 0,02 eura na smanjenje prihoda poslovanja zbog usklađenja konta 911 (vlastiti izvori) do čije je neusklađenosti s imovinom (konto 0) došlo u 2023. godini zbog zaokruživanja iznosa kuna u eure.

**Bilješka broj 1 – ŠIFRA 6361 Tekuće pomoći proračunskim korisnicima iz proračuna koji im nije nadležan**

Uvećanje ovih prihoda u odnosu na izvještajno razdoblje prethodne godine iznosi 22,8%, a nastalo je zbog izjednačavanja, tj. rasta koeficijenta za obračun plaće u ožujku 2024.godine, zbog isplate novog materijalnog prava za zaposlenike, tj. uskrsnice, te zbog nove isplate ugovora o djelu za Islamski vjeronauk od rujna 2024. godine.

**Bilješka broj 2 – ŠIFRA 6381 Tekuće pomoći temeljem prijenosa EU sredstava**

2024. godine ostvareno je manje prihoda jer je projekt ERASMUS + bio pri kraju provedbe i ostala je samo završna isplata preostalih 20% iznosa za projekt.

**Bilješka broj 3 – ŠIFRA 6413 Kamate na oročena sredstva i depozite po viđenju**

Škola je 2024. godine na žiroračunu imala manji iznos sredstava, te su samim time obračunate manje kamate i to 57,8% manje.

**Bilješka broj 4 – ŠIFRA 6526 Ostali nespomenuti prihodi**

Do porasta od 131,1% po ovom prihodu dolazi jer smo ove godine polog za osiguranje učenika od nezgoda knjižili kao ostale nespomenute prihode s posebnom namjenom, a namijenjen isključivo za rashod osiguranje učenika od nezgoda.

**Bilješka broj 5 – ŠIFRA 661 Prihodi od prodaje proizvoda i robe te pruženih usluga**

Učenička Zadruga „Skica“ sudjelovala je na sajmu, te je prodajom svojih radova uprihodila 240,50 eura što je 20,3% više nego prethodne godine, a prihodi od pruženih usluga veći su jer je u 2024. veći iznos najma stana i puno više izdanih duplikata svjedodžbi što je Školi donijelo za 95,2% veće prihode.

**Bilješka broj 6 – ŠIFRA 6631 Tekuće donacije**

Do promjene u ovoj stavci došlo je zbog primljene donacije u novcu 150,00 eura od osiguravajuće kuće koje prethodne godine nije bilo.

**Bilješka broj 7 – ŠIFRA 6632 Kapitalne donacije**

Do promjene u ovoj stavci u odnosu na prethodnu godinu došlo je zbog primljene dvije donacije. Jedne u vrijednosti 700,00 eura geodetske opreme za pomoć u nastavi i druge od 445,00 eura uredskog namještaja za školsku knjižnicu i čitaonicu.

**Bilješka broj 8 – ŠIFRA 6711 Prihodi iz nadležnog proračuna za financiranje rashoda poslovanja**

Ovi prihodi su 18,7% manji nego u izvještajnom razdoblju prethodne godine jer u 2024.godini nismo imali hitne intervencije koje nam financira Osnivač, a kojih je 2023. bilo.

**Bilješka broj 9 – ŠIFRA 6712 Prihodi iz nadležnog proračuna za financiranje rashoda za nabavu nefinancijske imovine**

U 2024.godini nemamo ostvaren navedeni prihod jer Škola nije imala odobrena sredstva za nabavu nefinancijske imovine financirane od Osnivača.

**Bilješka broj 10 – ŠIFRA 683 Ostali prihodi**

Učenici su sa svojim nastavnicima odlazili na razne izlete u zemlji i inozemstvu, te su prihodi ostvareni za pedagošku pratnju, dok su prethodne godine u istom razdoblju bili na manje izleta.

**Bilješka broj 11 – ŠIFRA 31 Rashodi za zaposlene**

Rashodi za zaposlene veći su 22,9% u odnosu na prethodnu godinu zbog porasta koeficijenata za obračun plaće za zaposlene u javnim službama, a samim time i većih rashoda za doprinose, te zbog novog rashoda za isplatu uskrsnice prvi puta isplaćene u 2024. godini.

**Bilješka broj 12 – ŠIFRA 3211 Službena putovanja**

Smanjenje od 31,4% nastalo je jer je u 2023.godini pod službena putovanja knjižen rashod za avionske karte za projekt ERSMUS + čijeg troška u 2024. nije bilo.

**Bilješka broj 13 – ŠIFRA 3213 Stručno usavršavanje zaposlenika**

Značajno veći iznos stručnog usavršavanja zaposlenika u 2024. godini nastao je zbog završne faze provedbe projekta ERASMUS + koji se odnosio na nastavnike.

**Bilješka broj 14 – ŠIFRA 3221 Uredski materijal i ostali materijalni rashodi**

Zbog dinamike poslovanja i povećanih rashoda na nekim drugim šiframa trebalo je paziti na troškove kako bi sredstva bila dostatna do kraja godine, te su uredski materijal i ostali materijalni rashodi manji za 14,1% u odnosu na 2023. godinu.

**Bilješka broj 15 – ŠIFRA 3222 Materijal i sirovine**

U 2024. godini potreba Škole za materijalom i sirovinama veća je za 119,1% nego prethodne godine, a najviše zbog nabave materijala i sirovina za praktičnu nastavu učenika i razne projekte dizajnera.

**Bilješka broj 16 – ŠIFRA 3223 Energija**

Rashodi za energiju su prilično nepredvidivi od godine do godite, pa su tako ove godine za 32,9% manji nego prethodne godine zbog toga što je 2023. godine bila izrazito hladna zima, te su Školi bila odobrena dodatna sredstva za lož ulje, dok je 2024. godine tek u studenom počela sezona grijanja, pa su troškovi znatno manji.

**Bilješka broj 17 – ŠIFRA 3236 Zdravstvene i veterinarske usluge (indeks 43,9)**

Zbog planiranja utroška proračunskih sredstava i ograničenih sredstava, nismo bili u mogućnosti planirati veći iznos za zdravstvene preventivne preglede, pa je ove godine rashod manji u odnosu na 2022. godinu.

**Bilješka broj 18 – ŠIFRE 3224 Materijal i dijelovi za investicijsko održavanje i 3227 Službena i radna odjeća i obuća**

Ove šifre veće su 7% nego prethodne godine uglavnom zbog porasta cijena na tržištu jer su potrebe Škole za materijalom i dijelovima i radnom odjećom i obućom bile približno iste.

**Bilješka broj 19– ŠIFRA 3225 Sitni inventar**

Prethodnih godina u sitni inventar ulagano je izrazito malo sredstava, te su se potrebe gomilale, pa je u 2024. godini, nakon nabavke nužnog (lopte za tjelesni, zastori za prozore, usisavač, brusilica za praksu i sl.) povećanje od 329,4% u odnosu na 2023. godinu.

**Bilješka broj 20– ŠIFRA 3231 Usluge telefona pošte i prijevoza**

Povećanje na ovoj šifri iznosi 34,9% zbog troška ostalih usluga za komunikaciju i prijevoz, tj. Usluga prijevoza za provedbu nastavnog predmeta Škola i zajednica.

**Bilješka broj 21 – ŠIFRA 3232 Usluge tekućeg i investicijskog održavanja**

U 2024. godini nismo imali hitne intervencije i popravke krova i dimnjaka iz 2023. godine, pa dolazi do smanjenja od 88,8%.

**Bilješka broj 22 - 3233 Usluge promidžbe i informiranja**

U 2024. godini Škola ima rashod za usluge promidžbe i informiranja zbog usluge virtualne šetnje eksterijerom i interijerom škole dostupne na webu.

**Bilješka broj 23 – ŠIFRA 3235 Zakupnine i najamnine**

Do povećanja od 10,8% došlo je zbog porasta cijene i sklapanja aneksa ugovora za uslugu zakupnine MF A4 printera.

**Bilješka broj 24 – ŠIFRA 3236 Zdravstvene i veterinarske usluge**

Do ovako značajnog povećanja (246,6%) došlo je jer se godinama, zbog nedostatka financijskih sredstava, nije uspjelo poslati sve zaposlenike na sistematski pregled koji im pripada po TKU. U 2024. godini osnivač je Školi odobrio dodatnih 2.541,40 eura kako bi svi zaposlenici, za koje je postojala obveza odlaska na sistematski, uspjeli biti poslani na pregled.

**Bilješka broj 25 – ŠIFRA 3237 Intelektualne i osobne usluge**

Povećanje od 42,4% nastalo je od rujna 2024. godine, kada je za provedbu Islamskog vjeronauka potpisan ugovor o djelu financirano od MZO-a.

**Bilješka broj 26 – ŠIFRA 3239 Ostale usluge**

Povećanje od 76,4% nastalo je zbog izvanrednog troška ažuriranja procjene rizika i izrada programa osposobljavanja za zaštitu na radu i većih troškova grafičkih usluga za dizajnere u odnosu na prethodnu godinu.

**Bilješka broj 27 – ŠIFRA 3292 Premije osiguranja**

U 2024. godini na premije osiguranja knjižen je rashod za osiguranje učenika od nezgoda, te od tuda toliko odstupanje u odnosu na prethodnu godinu.

**Bilješka broj 28 – ŠIFRA 3293 Reprezentacija (49,4%) i 3295 Pristojbe i naknade (51,6%)**

Povećanje reprezentacije u 2024. godini nastalo je zbog posjete mobilnog tima za kurikulum i uvođenja novog kurikuluma i modularne nastave, a povećanje pristojbi i naknada nastalo je zbog plaćanja novčane naknade poslodavca zbog nezapošljavanja osoba s invaliditetom koje prethodne godine nije bilo.

**Bilješka broj 29 – ŠIFRA 3431 Bankarske usluge**

Smanjenje bankarskih usluga za 43,2% u 2024. godini nastalo je zbog otkazivanja dostave izvoda Školi u tiskanom obliku te se tu uštedjelo.

**BILJEŠKE UZ BILANCU**

**Bilješka broj 30 – ŠIFRA 02 Proizvedena dugotrajna imovina**

Povećanje proizvedene dugotrajne imovine rezultat je odnosa godišnjeg otpisa vrijednosti i nabave nove imovine.

**Bilješka broj 31 – ŠIFRA 1112 Novac na računu kod tuzemnih poslovnih banaka**

Značajno smanjenje novčanih sredstva na dan 31.12.2024.g. u odnosu na isto izvještajno razdoblje prethodne godine rezultat je odnosa priljeva i odljeva sredstava na žiro-računu Škole. Točnije, 2023. godine Škola je primila značajan iznos sredstava za provedbu programa ERASMUS + koje je na žiro-računu prenesla i utrošila u 2024. godini. Iznos od 9.720,29 eura istovjetan je saldu na izvatku Erste banke broj 143 od 30.12.2024.g.

**Bilješka broj 32 – ŠIFRA 129 Ostala potraživanja**

Ostala potraživanja u iznosu od 14,78 eura odnose se na bolovanja na teret HZZO-a.

**Bilješka broj 33 – ŠIFRA 166 Potraživanja za** **prihode od prodaje proizvoda i robe te pružanja usluga i za povrat po protestnim jamstvima**

Potraživanja na kontu 166 odnose se na potraživanja od davanja u zakup prostora za samoposlužne aparate, a čije je dospijeće u siječnju 2025. godine.

**Bilješka broj 34 – ŠIFRA 172 Potraživanja od prodaje proizvedene dugotrajne imovine**

Stan koji je bio u vlasništvu Škole u 2024. godini otplaćen je u cijelosti, te više nema salda.

**Bilješka broj 35 – ŠIFRA 193 Kontinuirani rashodi budućih razdoblja**

Stanje konta 193 na dan 31.12.2024. je 117.194,30 eura što je iznos plaće i materijalnih prava koji su dospjeli u 01.2025. godine.

**Bilješka broj 36 - ŠIFRA 239 Ostale tekuće obveze**

Šifra 239 sastoji se od 3,19 eura Obveza proračunskih korisnika za povrat u proračun-PGŽ, tj. viška sredstava za režijske troškove za 12.2024. godine i 14,78 eura Obveza proračunskih korisnika za povrat u proračun-Ministarstvo koje su iznos bolovanja na teret HZZO-a.

Građevinska tehnička škola Rijeka nema dugoročnih niti kratkoročnih kredita i zajmova niti ostalih ugovornih odnosa koji uz ispunjenje određenih uvjeta mogu postati imovina ili obveza Škole. Također, Škola na dan 31. prosinca 2024. godine nema sudskih sporova u tijeku.

**BILJEŠKE UZ RAS-funkcijski**

Svi rashodi škole (1.567.104,58 €) su prema funkcijskoj klasifikaciji rashodi srednjoškolskog obrazovanja i to 1.566.504,58 eura funkcija 0922 Više srednjoškolsko obrazovanje, a 600,00 eura 098 Usluge obrazovanja koje nisu drugdje svrstane. Ta je podjela ista kao i prethodne godine s tim da rashodi u izvještajnoj godini veći za 7% u odnosu na prethodnu godinu. Usluge obrazovanja koje nisu drugdje svrstane odnose se na program iznad zakonskog standarda Natjecanja i smotre putem kojeg se financira natjecanje Worldskills i slično.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA – Obrazac P-VRIO**

U 2024. godini došlo je do prijenosa nefinancijske imovine u sklopu programa e-škole za opremu koja je doznačena Školi ranijih godina od strane CARNET-a te je, prema uputi, u poslovnim knjigama Škole vođena kao tuđa imovina. Nakon prijenosa opreme na vlasništvo Građevinske škole obujam škole promijenio za 25.773,47 eura.

**BILJEŠKE UZ IZVJEŠTAJ O OBVEZAMA**

Građevinska tehnička škola Rijeka redovito podmiruje svoje obveze. Dana 31. prosinca 2024. godine Škola ima 118.192,95 eura nepodmirenih obveza. To su obveze koje dospijevaju u siječnju 2025. godine. Obveze za plaću za prosinac, čija je isplata 09. siječnja 2025. godine, i materijalna prava, čije je isplata 27. siječnja 2025. godine iznose 117.058,40 eura i 135,90 eura za ugovor o djelu za islamski vjeronauk. Obveze za materijalne rashode iz prosinca čije je dospijeće u siječnju 2025. godine iznose 963,90 eura, a za financijske rashode 16,78 eura. Ostale tekuće obveze iznose 17,97 eura i sastoje se od 3,19 eura Obveza proračunskih korisnika za povrat u proračun-PGŽ, tj. viška sredstava za režijske troškove za 12.2024. godine i 14,78 eura Obveza proračunskih korisnika za povrat u proračun-Ministarstvo koje su iznos bolovanja na teret HZZO-a

Rijeka, 31. siječnja 2025. godine

Odgovorna osoba - ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Boris Petrović, prof.